**GHID DE COMPLETARE**

**A FORMULARULUI DE MICROPROIECT**

**-activități/stagii practice cadre didactice-**

**februarie 2021**

**Titlul proiectului: „LA ȘCOALĂ CU BUCURIE”**

**Contract de finanțare nr. POCU/74/6/18/105002**

Vladina Munteanu, expert instrumente sprijin

Cosmina Alexoaei, expert stimulente/instrumente de performanta

**PREAMBUL. CANDIDATURI ELIGIBILE. TIPURI DE ACTIVITĂȚI**

Prezentul document conține informații și indicații necesare completării formularului de aplicație pentru obținerea sprijinului financiar sub formă de subvenție.

Pot depune microproiecte cadrele didactice înscrise în grupul țintă al proiectului, care au urmat programul de formare/dezvoltare de competente transversale și vor să valorifice și să pună în aplicare competențele obținute teoretic.

Domeniul de eligibilitate a instrumentului de sprijin cuprinde activități suport cum ar fi:

* asigurarea de **resurse materiale** necesare activităților didactice - materiale didactice, rechizite, jocuri educaționale, cărți, materiale necesare pentru experimente științifice pentru copii/elevi etc
* acoperirea costurilor unor **activități didactice** la care participă copiii/elevii - excursii, vizite la muzee, dezbateri, activități cultural-artistice, activități de educație ecologică, civică, activități sportive etc.
1. **INFORMAŢII DESPRE APLICANT**

**A.1. Cadrul didactic coordonator al proiectului**

Se completează cu numele și prenumele cadrului didactic coordonator și datele de contact ale acestuia.

**A.2. Instituția/unitatea de învăţământ**

Se completează numele instituției de învățământ în care activează cadrul didactic coordonator, precum și datele de contact (adresă, nr telefon/fax)

1. **INFORMAŢII DESPRE PROIECT**

**B.1. Titlul proiectului** :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se completează titlul ales al micro-proiectului.

**B.2. Precizați tipul activității principale din cadrul proiectului**

Se bifează cu x căsuța corespunzătoare tipului de activitate ce urmează a fi implementată.

Aveți în vedere activitatea cu cea mai mare pondere în microproiect. Spre exemplu, dacă urmează să faceți în principal achiziții de materiale didactice pentru cabinete, cercuri etc, veți bifa ”Achiziționare resurse materiale”. Daca urmează sa implementați activități didactice cu copiii, pentru care se vor achiziționa si materialele necesare, veți bifa ”Activități educaționale în interiorul/în afara școlii”

**B.3. Domeniul în care se încadrează proiectul:**

Bifați cu x domeniul în care se încadrează activitățile propuse. În funcție de complexitatea activităților, pot fi marcate mai multe domenii.

În cazul în care specificul activităților nu se regăsește în listă, vă rugăm detaliați la capitolul ”altele”.

**B.4. Număr estimat de participanți la proiect**

Indicați numărul estimat de participanți la activități, după caz. Implicarea altor cadre didactice, a părinților, a altor categorii nu este obligatorie.

Pentru categoria ”alții”, vă rugăm detaliați.

**B.5.** **Bugetul proiectului**

Indicați **suma totală** cerută ca subvenție, și, dacă este cazul, suma provenită din alte surse de finanțare.

Dacă proiectul beneficiază și de alte surse de finanțare, vă rugăm specificați care sunt acestea.

1. **PREZENTAREA PROIECTULUI**

**C.1. Justificarea necesității proiectului (analiză de nevoi)**

Prezentați, în maxim 10 rânduri, căror nevoi ale grupului țintă răspund activitățile propuse în proiect.

**C.2. Obiectivele proiectului**

Prezentați, în maxim 5 rânduri, care este scopul activităților propuse.

**C.3. Descrierea grupului țintă căruia i se adresează proiectul**

Prezentați categoriile de beneficiari cărora li se adresează activitățile propuse și care vor fi implicați în proiect.

Cuantificați, pe cât posibil, numărul acestora.

**C.4. Durata proiectului**

Indicați perioada de timp în care se vor desfășura activitățile.

**C.5. Descrierea activităților**

Prezentați, în max. 20 de rânduri, activitățile proiectului, în ordine cronologică.

În descrierea activităților, indicați tipurile de beneficiari participanți, precum și resursele materiale necesare.

**C.6. Rezultate calitative și cantitative așteptate**

Indicați, pe scurt, rezultatele așteptate în urma implementării activităților

**Exemplu**

***Rezultate calitative***

* *Creșterea nivelului de conștientizare al beneficiarilor/elevilor privind importanța protecției mediului*
* *Îmbunătățirea abilităților de lucru în echipă*
* *etc*

***Rezultate cantitative***

* *30 de elevi participanți la activități de informare privind protecția mediului*
* *50 de pliante distribuite*
* *1 excursie tematică*
* *etc*

**C.7. Modalităţi de evaluare ale proiectului**

Indicați modalitatea/modalitățile de evaluare a impactului activităților propuse și de măsurare a feed-back-ului participanților.(chestionare, concursuri etc)

**C.8. Activităţi de promovare şi de diseminare pe care intenţionaţi să le realizaţi în timpul implementării proiectului**

Prezentați modul de a face acțiunea cunoscută la nivelul școlii și comunității.

1. **BUGET ESTIMATIV**

**D.1. Buget estimativ detaliat**

Cheltuielile descrise în formularul de buget sunt orientative. Completați secțiunile din Descrierea cheltuielilor, adăugând itemi/capitole, în funcție de nevoile proiectului.

**D.2. Buget estimativ pe surse de finanțare**

Completați suma totală solicitată ca subvenție și, dacă este cazul, cuantumul fondurilor proprii sau suma atrasă din alte surse de finanțare.